**ОДГОВОРИ НА ПИТАЊА**

**У ВЕЗИ СА ЈАВНОМ НАБАВКОМ – УСЛУГА ШТАМПАЊА, ШИФРА ЈНМВ 4/2018**

Благовремено на адресу Наручиоца приспела су следећа питања, на иста Наручилац у наставку одговара:

Питања

*1. Питање:* У спецификацији конкурсне документације наводите димензије 360x210mm, док је за формат публикације 330x210mm минималан отворен формат корице 663x210mm, па бих замолио за појашњење које димензије су исправне, односно које су коначне димензије обрезане публикације, и које су димензије предње и задње клапне?

**Одговор:** Формат публикације је 330х210mm, корица са клапном од 30mm и из тог разлога је наручилац навео димензију 360х210mm. Отворени формат корице би на тај начин износио око 725х210mm.

*2. Питање:* У спецификацији штампе наводите потребе за ’’четворобојном’’ штампом, а потом у додатним условима захтевате ’’осмобојну’’ машину чиме директно вршите дискриминацију понуђача, а да при роме немате потребе за таквим условима. Замолио бих вас да ставку 4. из додатних услова коригујете у складу са Законом о јавним набавкама и измените минимум услова на четворобојну машину.

**Одговор:** Наручилац је додатне услове техничког капацитета за учешће у поступку предметне јавне набавке дефинисао тако да у поступку могу учествовати само понуђачи који располажу опремом потребном за реализацију уговора о јавној набавци. Наручилац јеспецификацијом предвидео штампу 4/4 односно обострану колорну штампу, што се из једног пролаза може одшамати само минимум осмобојном машином, те је из тог ралога захтевао ову врсту техничке опремљености понуђача (уз остале техничке захтеве). Наручилац је одредио додатни услов за учешће у поступку тако да он не дискриминише понуђаче и да је у логичкој вези са предметом набавке, у складу са чл. 76. став 6. Закона о јавним набавкама. Иако се додатни услови сами по себи морају сматрати као ограничавајући и да неке понуђаче онемогућавају да учествују у поступку, не ради се о дискриминацији. Према сазнањима наручиоца, за реализацију уговора о јавној набавци потребна је сва тражена опрема, а како се тражи само ’’располагање’’, сваки понуђач у прилици је да пре подношења понуде обезбеди располагање траженом машином, или да у поступку учествује у заједничкој понуди.

*3. Питање:* Замолио бих да специфицирате боје које се штампају сито технологијом, с обзиром да се штампа врши на црном материјалу.

**Одговор:** Наручилац није навео боје за сито штампу јер их у тренутку покретања поступка јавне набавке није знато, нити их са сигурношћу може навести сада, из разлога што је израда идејног решења за премет штампе још увек у току. У наредним данима наручилац очекује коначно решење, како би био спреман за реализацију уговора о јавној набавци.

*4. Питање:* У спецификацији наводите капитал траку и показну врпцу које се постављају на обрезан књижни блок, а затим наводите брош повез што је технички неизводљиво сем уколико не жеките финални обрез публикације након повеза.

**Одговор:** Капитал трака и показна врпца се убацују пре повеза са обрезаним књижним блоком и корицом ’’у глави’’ и са предње стране. Након повеза се финално обрезује и у ’’ногама’’.

 КОМИСИЈА ЗА ЈАВНУ НАБАВКУ